সন্তোষ ট্রফি জয়ী টিমের সঙ্গে মুখ্যমন্ত্রী, দেখুন সরাসরি

কলকাতা: সন্তোষজয়ী (Santosh Trophy) বাংলার ফুটবলারদের চাকরি দেওয়ার কথা ঘোষণা করলেন মুখ্যমন্ত্রী মমতা বন্দ্যোপাধ্যায় (Mamata Banerjee )। মঙ্গলবার প্রায় ৮ বছর পর সন্তোষ ট্রফি বাংলার ঘরে এল। বৃহস্পতিবার সেই দলের সদস্য এবং ফুটবলারদের সঙ্গে দেখা করলেন মমতা। এদিনের ওই অনুষ্ঠানে যোগ দেন বাংলার ফুটবল সংস্থার (IFA) কর্তারা। এদিন সন্ধ্যায় নবান্ন সভাঘরে মুখ্যমন্ত্রীর সঙ্গে কোচ সঞ্জয় সেন-সহ ফুটবলাররা দেখা করলেন। ফুটবলারদের হাতে ব্লেজার তুলে দেন ক্রীড়ামন্ত্রী অরূপ বিশ্বাস। এরপরই সন্তোষজয়ী দলের জন্য ৫০ লক্ষ টাকা পুরস্কার ঘোষণা করেন মমতা।

ফুটবলারদের অভিনন্দন জানান মুখ্যমন্ত্রী। মমতা বলেন, এটা শুধুমাত্র একটা ট্রফি নয় বাংলার গর্ব। আমার বিশ্বাস যে তোমরা ঠিক ভালো করে অনুশীলন করলে, একদিন বিশ্বকাপও খেলতে পারবে’। ক্রীড়ামন্ত্রী অরূপ বিশ্বাসকে প্রত্যেক ফুটবলারের জন্য ক্রীড়া দফতরে চাকরির ব্যবস্থা করার নির্দেশ দিলেন মমতা। চাকরি শুধুমাত্র ফুটবলারদের আর্থিক সহায়তার জন্য। চাকরি করতে গিয়ে যেন ফুটবলারদের খেলায় কোনও ক্ষতি না হয়।

দেখুন ভিডিও